HABERLER Polozov ve Çubarov Ukraina ombudsmeni ile «Çiygoz davasını» laf ettiler 07 noyabr 2016, 10:20
Rusiye advokatı Nikolay Polozov Kyivde bir sıra körüşüv keçirdi. Qırımda Ukraina vatandaşlarınıñ aq-uquqlarını qorçalav meselesi noyabr 6-da Qırımtatar Milliy Meclisiniñ reisi Refat Çubarov ve Ukraina Yuqarı Radasınıñ insan aqlarından vekâletlisi Valeriya Lutkovskaya ile muzakere etildi. «Çiygoz davasını» da baqtılar.
«Muzakere etilecek bir çoq usul aqqında añlaştıq. Mence, vekâletli ile işbirligimiz semereli olur. Şimdilik, maalesef, Ukraina akimiyeti ve Qırım toprağı boyunca vekâletli organlar tarafından qoltutuv ceetinden büyük bir boşluq bar, ümü etem ki, bu körüşüv meseleniñ müsbet neticelerine ketiriri», – dep ayttı Polozov Qırım.Aqiqatqa.
Cumaertesi künü, noyabr 5-de, Rusiye advokatı Nikolay Polozov Kyivge keldi. Bir sıra körüşüv keçirip, «Ahtem Çiygoz davasınıñ» delillerini topladı.